tomron87/hebrew-wikipedia-sentences-corpus huggingface dataset:
ב-14 בספטמבר בפרק של התוכנית Raw, לאחר שלאנה ונטליה הפסידו בקרב זוגות, אלופות זוגות הנשים של ה-WWE, ניה ג'קס ושיינה בייזלר הופיעו וג'קס ביצעה על לאנה את מהלך הסמואן דרופ על שולחן השדרנים.
במשך תשעת השבועות הבאים, ג'יי חזרה על המעשה שלה, כשהטיחה את הגוף של לאנה בשולחן השדרנים.
עוד במהלך התקופה הזו, נטליה הפסיקה לשמש כשותפה של לאנה.
ב-12 באוקטובר בפרק של התוכנית Raw, לאנה ניצחה בקרב באטל רויאל אשר קבע את הטוענת לכתר לאליפות הנשים של Raw של אסקה לאחר שהדיחה אחרונה את נטליה.
קרב האליפות התרחש שבוע לאחר מכן, ובו לאנה הפסידה.
לאחר הקרב, ג'קס הגיעה כדי לבצע עליה פעם נוספת את מהלך הסמואן דרופ אל תוך שולחן השדרנים.
ב-26 באוקטובר בפרק של התוכנית Raw, לאנה ניצחה את לייסי אוואנס, פייטון רויס וניקי קרוס בקרב מרובע אשר קבע את המשתתפת החמישית והאחרונה בקבוצת Raw לקראת קרב הדחות הנשים המסורתי של אירוע סדרת ההישרדות.
באירוע זה, קבוצת Raw ניצחה כאשר לאנה הייתה השורדת האחרונה, זאת לאחר שהיא קיבלה הוראות מקבוצתה לא לקחת חלק פעיל בקרב, אותה קבוצה כללה את אלופת זוגות הנשים, ג'קס ובייזלר.
לילה לאחר מכן בפרק של התוכנית Raw, לאנה קיבלה הזדמנות להתמודד על אליפות הנשים של Raw מול אסקה.
לעומת זאת, קרב זה הסתיים ללא הכרעה עקב התערבותן של אלופות זוגות הנשים.
התערבות זו הובילה לקיום קרב זוגות, שלא היה על אליפות זוגות הנשים ובו לאנה ואסקה ניצחו את ג'קס ובייזלר.
שבוע לאחר מכן בתוכנית, לאנה ואסקה ניצחו את אלופות זוגות הנשים פעם נוספת בקרב שאינו היה על חגורות האליפות.
לבסוף, נקבע שג'קס ובייזלר יגנו על אליפות הזוגות שלהן מול לאנה ואסקה באירוע TLC.
עם זאת, ב-14 בדצמבר בפרק של התוכנית Raw, לאנה גברה על ג'קס בקרב יחידים, דבר שהוביל לכעס מצד ג'קס.
כתוצאה מההפסד, ג'קס ובייזלר תקפו את הרגל של לאנה וגרמו לה לנזק.
בעקבות זאת, לאנה הוסרה מקרב האליפות, דבר שהותיר את אסקה לחפש שותפה חדשה.
לאחר שביצע את חזרתו ל-WWE וזכה באליפות האוניברסלית באירוע פייבאק, רומן ריינס החל לכנות את עצמו כראש השבט וכראש משפחת אנואי.
בן דודו של ריינס, ג'יי אוסו, הצטרף לשורות האחרון לאחר שריינס ניצח אותו באירוע גיהנום בכלוב.
לאחר מכן, קווין אואנס נקלע לעימות עם ג'יי, כשהשניים השיגו מקום בקבוצת סמאקדאון לקראת קרב הדחות הגברים המסורתי של אירוע סדרת ההישרדות; בקרב זה, קבוצת סמאקדאון הפסידה באופן מוחץ.
בפרק העוקב של התוכנית סמאקדאון, ריינס מתח ביקורת על ג'יי אוסו על כך שקבוצת סמאקדאון הפסידה בקרב הדחות הגברים המסורתי ועל כך שחברי הקבוצה לא כיבדו את ג'יי וכיוצא בכך הם לא כיבדו לא את ריינס ולא את משפחתם.
מתיחת ביקורת זו הכעיסה את ג'יי ובמסגרת הקרב המרכזי של אותה התוכנית בינו לבין אואנס, ג'יי פסל את עצמו באופן מכוון לאחר שהכה את אואנס בעזרת כיסא.
אואנס הגיב, כשביצע על ג'יי מספר מהלכי סטאנר ואף קרא תיגר בפני ריינס.
שבוע לאחר מכן, אואנס איתגר את ריינס לקרב TLC: שולחנות, סולמות וכיסאות על האליפות האוניברסלית, אתגר שאליו ריינס נענה בחיוב.
במשך שבועות בפרקי התוכנית השבועית סמאקדאון שודרו קדימונים על הגעתה של אישה מסתורית אשר הכתירה את עצמה כאחת ש"לא ניתן לגעת בה".
לאחר חמישה חודשי היעדרות, כרמלה חשפה את עצמה כאישה המסתורית ב-2 באוקטובר בפרק של התוכנית סמאקדאון, כשהציגה את עצמה כדמות ההילית (הבלתי חביבה על הקהל).
היא לא נקלעה לעימותים פיזיים עד לפרק של ה-6 בנובמבר בתוכנית כאשר היא הופיעה ותקפה מאחור את אלופת הנשים של סמאקדאון, סשה בנקס, לאחר שהאחרונה הגנה בהצלחה על תוארה.
במשך השבועיים הבאים בתוכנית, כרמלה המשיכה בתקיפות שלה על בנקס, שהשיבה מלחמה בפרק של ה-27 בנובמבר, כשהיא תקפה את כרמלה במהלך אחד הקדימונים שלה ששודרו מאחורי הקלעים.
שבוע לאחר מכן, קרב על תואר אליפות הנשים נקבע בין השתיים לאירוע TLC.
ב-2 בנובמבר בפרק של התוכנית Raw, סדריק אלכסנדר ושלטון בנג'מין מקבוצת The Hurt Business ניצחו את אלופי הזוגות של Raw, קופי קינגסטון ואקסבייר וודס מהניו דיי בקרב שאינו היה על חגורות אליפות הזוגות.
שבועיים לאחר מכן, שני הצמדים התמודדו פעם נוספת, הפעם על התואר, כאשר אלכסנדר ובנג'מין לא הצליחו לזכות בו.
ב-23 בנובמבר בפרק של התוכנית Raw, השניים פגשו שוב את קינגסטון וודס לקרב על חגורות האליפות, אך גם הפעם הם נוצחו על ידי האחרונים.
בשבוע ובשבועיים לאחר מכן בתוכנית, אלכסנדר ניצח בקרבות יחידים את וודס וקינגסטון, בהתאמה.
ב-10 בדצמבר, נקבע שקינגסטון וודס יגנו על אליפות הזוגות של Raw באירוע TLC פעם נוספת מול אלכסנדר ובנג'מין.
ב-20 בדצמבר, כשעות לפני קיום האירוע, נקבע קרב ארבעה נגד ארבעה בין ביג אי, צ'אד גייבל, דניאל בריאן ואוטיס לסזארו, המלך קורבין, האלוף הבין יבשתי סמי זיין ושינסקה נקאמורה.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)סמואה ג'ו (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטדן אנגלרדריק מורצ'אד פטוןרוד זאפאטהמראיינתקיילה ברקסטוןפאנל לפני האירועצ'ארלי קארוסובוקר טיפיטר רוזנברגג'ף ג'ארט
המופע המקדים הכיל קרב אחד בודד, ובו ביג אי, דניאל בריאן, צ'אד גייבל ואוטיס התמודדו מול המלך קורבין, האלוף הבין יבשתי סמי זיין, סזארו ושינסקה נקאמורה בקרב ארבעה נגד ארבעה.
בסיום, ביג אי התחמק מניסיון מהלך ה-Helluva Kick של זיין וביצע במקום את מהלך הסיום שלו, הביג אנדינג כדי להעניק לקבוצתו את הניצחון בקרב.
האירוע עצמו נפתח בקרב TLC: שולחנות, סולמות וכיסאות משולש שבו דרו מקינטייר הגן על אליפות ה-WWE נגד AJ סטיילס (שלוה לקרב על ידי שומר ראשו, אומוס).
השניים ניצלו את שלושת המשאבים בקרב כדי להכות אחד את השני.
ברגעי הסיום של הקרב, כשמקינטייר טיפס בכוונה להסיר את חגורת האליפות מוו התלייה, המיז וג'ון מוריסון הגיעו ומנעו ממקינטייר להשיג את מטרתו.
לאחר מכן, המיז ביצע על האחרון את מהלך הפאוורבומב אל תוך שולחן, בזמן שמוריסון הגיש לשופט את מזוודת הכסף בבנק של המיז, כך שהקרב הפך להיות קרב TLC משולש.
בזמן שהמיז ניסה לטפס על הסולם כדי להשיג את חגורת האליפות, אומוס הוריד את המיז והטיח אותו על שולחן.
מוריסון ניסה לנקום ולתקוף את אומוס בעזרת כיסא, לעומת זאת, מכה זו לא ריתקה את אומוס והוא רדף אחרי מוריסון, שנמלט אל מאחורי הקלעים.
לאחר מאבק על הסולמות, מקינטייר ביצע על המיז את מהלך הסיום שלו, ה-Claymore Kick ואז הוא טיפס במעלה הסולם והסיר את חגורת האליפות מוו התלייה, מה שהקנה לו הגנה מוצלחת על התואר.
אז, סשה בנקס הגנה על אליפות הנשים של סמאקדאון נגד כרמלה (שלוותה לקרב על ידי מומחה היין, רג'ינלד תומאס).
במהלך הקרב, בנקס ביצעה על כרמלה את מהלך ההכנעה שלה, הבנק סטייטמנט.
מנגד, רג'ינלד משך את כרמלה מחוץ לזירה.
כרמלה ניצלה יתרון זה וביצעה על בנקס שני מהלכי סופרקיק שלא הספיקו לה כדי לזכות בתואר.
בסיום, בנקס ביצעה על כרמלה פעם נוספת את מהלך הבנק סטייטמנט, רק שהפעם הוא הספיק לה כדי לגרום לכרמלה להיכנע.
כתוצאה מכך, בנקס ניצחה והגנה על תוארה בהצלחה.
בקרב שבא לאחר מכן, הניו דיי (קופי קינגסטון ואקסבייר וודס) הגנו על אליפות הזוגות של Raw נגד נציגת קבוצת The Hurt Business, סדריק אלכסנדר ושלטון בנג'מין (שלוו לקרב על ידי MVP).
ברגעי הסיום של הקרב, כשבנג'מין היה מוכן לבצע על קינגסטון את המהלך הבא שלו בארסנל, אלכסנדר נכנס אל הקרב בניגוד לרצונו של בנג'מין ולמרבה הפתעתו.
אלכסנדר ניצל את המצב וביצע על קינגסטון את מהלך הסיום שלו, ה-Lumbar Check, כדי לנצח בקרב ולזכות בחגורות אליפות הזוגות.
למרות המעשים המפוקפקים של אלכסנדר, בנג'מין היה מרוצה מהתוצאה.
לאחר הקרב, אלוף ארצות הברית, בובי לאשלי, הגיע וחגג עם חבריו לקבוצה, כשעתה הקבוצה החזיקה בשתיים מתוך שלוש חגורות אליפות הגברים של Raw.
בקרב הרביעי, ניה ג'קס ושיינה בייזלר הגנו על אליפות זוגות הנשים של ה-WWE נגד אלופת הנשים של Raw, אסקה, ושותפה מסתורית, שנחשפה כשארלוט פלייר אשר נעדרה מאז חודש יוני עקב פציעה מבוימת בידה על ידי ניה ג'קס.
בסיום, פלייר ביצעה על בייזלר את מהלך ההכנעה שלה, הפיגר אייט לג לוק, אך ג'קס התערבה כדי לשבור את המהלך.
מנגד, בייזלר ביצעה על פלייר מהלך הכנעה משלה, הקיריפודה קלאץ', לעומת זאת, פלייר נחלצה ממנו וביצעה עליה במקום את מהלך הברירה הטבעית, שהספיק לה כדי לזכות אותה ואת אסקה בניצחון ובזכייה בחגורות האליפות.
כתוצאה מהזכייה, שהייתה הראשונה של פלייר בתואר זה, היא הפכה אותה לאלופת הטריפל קראון החמישית ולאלופת הגראנד סלאם הרביעית, בעוד שאסקה זכתה בתואר זה בפעם השנייה ואף תיפקדה מעתה כאלופה כפולה.
בקרב הלפני אחרון, רומן ריינס הגן על האליפות האוניברסלית נגד קווין אואנס בקרב TLC: שולחנות, סולמות וכיסאות.
רגעים ספורים לפני שהקרב החל, אואנס תקף את ריינס.
לאחר שהפעמון צלצל, אואנס שלט בקצב הקרב.
זמן קצר לאחר מכן, ג'יי אוסו התערב לטובת בן דודו, ריינס.
כשג'יי ניסה לבצע על אואנס את מהלך הסופרקיק, אואנס בלם זאת בעזרת כיסא.
אואנס הניח את רגלו של ג'יי בתוך כיסא ולאחר מכן דרך על רגלו.
למרות מעורבות הצוות הרפואי בלקיחתו של ג'יי אל מאחורי הקלעים, הוא חזר מאוחר יותר במהלך הקרב ועזר לריינס אף יותר.
אואנס ביצע על ריינס את מהלך הסטאנר ולאחר מכן ביצע על ג'יי את מהלך הפופ-אפ פאוורבומב על שולחן השדרנים.
ריינס הגיב וביצע על אואנס את מהלך הצ'וקסלאם אל תוך שולחן ולאחר מכן את מהלך הסמואן דרופ על שולחן אחר.
ריינס החל לטפס במעלה הסולם, לעומת זאת, הוא הבחין שאואנס בדרכו לעמוד על רגליו ולהיכנס לזירה.
ריינס התעצבן מכך וביצע עליו את מהלך הספיר אל תוך שולחן שהוצב בפינת הזירה.
כשריינס ניסה לבצע את מהלך הספיר בפעם השנייה מחוץ לזירה, אואנס התחמק ושלח את ריינס אל תוך מעקה הבטיחות.
זמן קצר לאחר מכן, אואנס החל לטפס על הסולם, אך ריינס היה שם כדי להצר את צעדיו.
אואנס ביצע על אותו ריינס שני מהלכי סופרקיק.
אואנס ניסה לבצע עליו את מהלך הפופ-אפ פאוורבומב, אך ריינס התחמק וביצע במקום את מהלך "אגרוף הסופרמן".
בזמן שריינס ניסה לבצע את מהלך הספיר, יריבו נטרל זאת ובמקום ענה במהלך משלו, הפופ-אפ פאוורבומב.
בסיום, אואנס טיפס על הסולם פעם נוספת, לעומת זאת, הוא נבלם על ידי ג'יי.
ריינס תקף את אואנס, כששניהם על הסולם, בעזרת מכה מתחת לחגורה, ביצע עליו את חניקת הגיליוטינה, שגרמה לאואנס ליפול מהסולם ואז התקדם והסיר את חגורת האליפות מוו התלייה, מה שהקנה לו את הניצחון בקרב ושמירה על התואר.
בקרב המרכזי, רנדי אורטון התמודד מול "השד" בריי וויאט בקרב Firefly Inferno.
לאחר תחילת הקרב, אורטון תקף את "השד", אך התקפותיו של אורטון לא הסבו שום נזק לוויאט, כשהאחרון צחק בפניו של אורטון והתגרה בו.
"השד" ביצע על אורטון את מהלך "האחות אביגיל" ולאחר מכן עצר כדי להרים את ידיו, צעד שגרם לבעירת העמודים מסביב לאולם.
"השד" תקף את אורטון בעזרת חגורת עור ולאחר מכן הצית את אחד הקצוות וניסה לתקוף בעזרתו את אורטון, מנגד, אורטון חמק מכך.
לאחר שהוא השתמש במעדר וגרזן על אורטון, "השד" הוציא כיסא נדנדה ומיקם אותו מחוץ לזירה (אותו כיסא ששימש את וויאט בדמות ה-Eater of Worlds שלו).
הוא שפך דלק על הכיסא עם שובל דלק על הריצפה שהוביל לכיסא.
לאחר מכן, הוא הושיב את אורטון על הכיסא וניסה להעלות באש אותו, לעומת זאת, אורטון הצליח לחמוק בזמן לפני שהכיסא עלה בלהבות.
אורטון הצליח להשיב מלחמה כאשר הוא עטף את אגרופו בשרשרת פלדה והכה את "השד" מספר פעמים ולאחר מכן ביצע עליו את מהלך ה-DDT.
כשאורטון ניסה לבצע את מהלך הסיום שלו, ה-RKO, "השד" ביצע במקום זאת את מהלך המנדיבל קלאו.
"השד" ניסה להעלות את אורטון באש, כשמשך אותו לאחד מעמודי האש, אך אורטון הצליח לצאת מניסיון זה ובמקום דחף אותו על העמוד, מה שגרם ל"שד" לעלות באש.
כתוצאה מכך, אורטון ניצח בקרב.
לאחר מכן, "השד" שעדיין הועלה באש, רץ אחרי אורטון אל תוך הזירה וספג ממנו את מהלך ה-RKO.
אורטון לא הסתפק רק בניצחון ושפך דלק על גופו של "השד".
לאחר מכן, הוא העלה את גופו באש בזמן שאורטון, שהיה נמצא בכניסה לאולם, ביצע את תנועת המחווה המוכרת שלו.
לילה לאחר מכן בפרק של התוכנית Raw, אלופות זוגות הנשים החדשות של ה-WWE, אסקה ושארלוט פלייר פתחו את התוכנית.
פלייר טענה שחברתה, אסקה, הזדקקה לשותפה והיא נענתה בחיוב לקריאה לעזרה ממנה.
כשפלייר הייתה בדרכה להגיב על אליפות הנשים של Raw בחזקת אסקה, היא נקטעה על ידי אלופות הזוגות הקודמות, ניה ג'קס ושיינה בייזלר.
השתיים הטיחו עלבונות בפני פלייר ואסקה עד שדנה ברוק ומנדי רוז יצאו לעברן.
ברוק ורוז לעגו לג'קס ובייזלר על כך שהן הפסידו את התואר.
לאחר מכן, פלייר קראה לשופט על מנת לקיים קרב זוגות בין שני הזוגות, כשאסקה ופלייר היו בעמדת השידור.
ג'קס ובייזלר יצאו עם ידן על העליונה, לעומת זאת, הן הושלכו מחוץ לזירה על ידי המפסידות לאחר הקרב.
קבוצת The Hurt Business (MVP, אלוף ארצות הברית בובי לאשלי ואלופי הזוגות החדשים של Raw, סדריק אלכסנדר ושלטון בנג'מין) הנחו את פינת ה-"VIP Lounge".
MVP התרברב בעובדה שהקבוצה אוחזת בשתי חגורות אליפות מרכזיות במותג, בזמן שלאשלי הצהיר שאף אחד לא יכול לנצח אותו.
ההארדי ברוס (ג'ף הארדי ורידל) הגיעו ובירכו אותם על זכייתם באירוע TLC, אך הם גם טענו שהקבוצה חמדנית למדי.
ההארדי ברוס התמודדו מול MVP ולאשלי מאוחר יותר באותו הערב בקרב זוגות שבו הארדי ורידל הפסידו.
המיז וג'ון מוריסון הנחו את פינת ה-"Miz TV", כשהאורח היה AJ סטיילס (שלווה על ידי אומוס).
המיז התנצל בפני סטיילס על כך שעלה לשניהם בקרב על אליפות ה-WWE.
אומוס הפריע, כשטען שמוריסון הוא זה שפדה את מזוודת כסף בבנק עבור המיז, ולא המיז עצמו.
המיז ראה בכך פרצה בחוזה, כשהבין שרק המחזיק במזוודה יכול לפדות אותה ואף דרש את המזוודה בחזרה אליו.
אלוף ה-WWE, דרו מקינטייר, הגיע ביחד עם שיימוס וקית' לי, כשתגרה התחוללה בין הקבוצות.
קרב רחוב שלושה נגד שלושה ביניהם נקבע מאוחר יותר ובסופו מקינטייר, שיימוס ולי גברו על סטיילס, המיז ומוריסון.
שבוע לאחר מכן, המיז ומוריסון התעמתו מאחורי הקלעים עם אדם פירס, שהחזיר למיז את מזוודת הכסף בבנק והסביר להם שהם צדקו בכך שרק המחזיק הרשמי במזוודה יכול לפדות אותה, ולא כמו שעשה מוריסון באירוע TLC.
רנדי אורטון הצהיר שהוא נהנה לראות את "השד" נשרף בחיים וטען ש"השד" לא יופיע יותר לעולם.
לפתע, האורות כבו ונדלקו שוב, צעד שמבשר בדרך כלל על בואו של "השד".
לעומת זאת, אלכסה בליס נמצאה בזירה על נדנדה, כשאת אותו הסט כינתה בשם "מגרש המשחקים של אלכסה".
בליס הזהירה את אורטון שבמידה ש"השד" יחזור, הוא יחזור באופן שלא נראה מעולם.
שבוע לאחר מכן, בליס הזמינה את אורטון למגרש המשחקים שלה, לעומת זאת, אורטון הופיע בסט ה-Firefly Fun House של וויאט, כשהשמיד את הבובות של האחרון.
בליס שזעמה על המהלך איתגרה את אורטון לפגוש אותה בזירה יותר מאוחר באותו הערב, אתגר שאליו אורטון נענה בחיוב.
במפגש ביניהם, בליס איתגרה את אורטון להעלות אותה באש כפי שעשה ל"שד".
אורטון שתחילה נרתע מהאתגר גרם לבליס להחריף את צעדיה, כששפכה על גופה דלק.
לעומת זאת, לאחר היסוסים רבים, התוכנית הסתיימה כשהאורות כבו וחיוכו של אורטון נראה מבעד לגפרור דולק, מראות שרימזו על כך שאורטון העלה את בליס באש.
בפרק הבא בתוכנית, אורטון חשף שהוא לא העלה את בליס באש מתוך כוונת חמלה ורחמים כלפיה.
בפרק של התוכנית סמאקדאון באותו השבוע, בעקבות העזרה של ג'יי אוסו באירוע TLC, נקבע קרב חוזר בין רומן ריינס לקווין אואנס על האליפות האוניברסלית.
קרב זה נקבע כקרב כלוב.
ג'יי התערב פעם נוספת גם בקרב זה, כשאזק את אואנס לכלוב, בצעד שאפשר לריינס להימלט מהכלוב, לנצח בקרב ולשמור פעם נוספת על התואר.
עקב העובדה שביג אי הצמיד את סמי זיין לניצחון במופע המקדים לאירוע TLC, הוענקה לו ההזדמנות להתמודד על האליפות הבין יבשתית של זיין.
ביג אי ניצח אותו בקרב חוטבי עצים וזכה באליפות הבין יבשתית בפעם השנייה שלו בקריירה, כשהראשונה הייתה בשנת 2013.
מאחר שאלופות זוגות הנשים של ה-WWE יכולות להגן על התואר בין המותגים, האלופות החדשות, אסקה ושארלוט פלייר, הופיעו בתוכנית.
הן נקטעו על ידי ביילי, כשלאחר מכן אלופת הנשים של סמאקדאון, סשה בנקס, הגיעה.
בעקבותיה, ביאנקה בלאייר וכרמלה (שלוותה על ידי רג'ינלד) הגיעו גם הן.
כרמלה זלזלה בנשים הנמצאות בארגון, מלבד ביילי, מה שהוביל לכך שבנקס תקפה אותה.
כתוצאה מכך, קרב הדחות זוגות משולש נקבע על חגורות האליפות, כאשר אסקה ופלייר הגנו עליהן בהצלחה מול בנקס ובלאייר, וביילי וכרמלה.
TMS אינטרטיינמנט (ביפנית: 株式会社トムス・エンタテインメント) הוא אולפן אנימציה יפני.
מטה החברה ממוקם כיום ברובע נאקאנו שבטוקיו.
TMS אינטרטיינמנט הוא אחד מאולפני האנימה הוותיקים והנודעים ביותר ביפן.
הפקות אנימה בולטות לאורך השנים כוללות בין היתר את לופן השלישי, אנפנמן, סוניק X, והבלש קונאן.
לאורך השנים האולפן היה גם מעורב בפיתוח של סדרות אנימציה מערביות כמו מכסחי השדים - האמיתיים, הרפתקאות פו הדוב, עלילות טייני טון, באטמן: איש העטלף, אנימניאקס, וספיידרמן: סדרת האנימציה.
בשנת 2010 TMS אינטרטיינמנט הפכה לחברת בת בבעלות מלאה של סגה סמי אחזקות , אשר נוסדה כתוצאה ממיזוג התאגידים סגה ו-Sammy Corporation בשנת 2004.
TMS הוא הרכב מוזיקלי אנגלי המורכב מטום 'פרו' בארנס, בנג'מין קון ופיט 'מרף' קלהר.
ההרכב המוזיקלי כתב והפיק מספר רב של שירים למספר אמנים, בין היתר ללואיס קפלדי, ג'יימס ארתור, סיגמא, לואיזה ג'ונסון, ג'ס גלין, דאפי, אלה הנדרסון, אמילי סאנדיי טום גרנן, ליטל מיקס, אן-מארי, נייל הורן, ליאם פיין, דיקסי ד'אמליו, דואה ליפה, דין לואיס, ג'ון לג'נד, The Vamps, מארון 5, ג'י-איזי וביבי רקסה.
ב-2011, הם היו אחד מהכותבים של השיר "" של אמילי סאנדיי.
השיר הופיע בטקס הסיום של אולימפיאדת לונדון.
ב-2012, הם היו אחד מהכותבים והמפיקים של השיר "DNA" של ליטל מיקס.
ב-2013, הם היו אחד מהכותבים והמפיקים של השיר "Little Me" של ליטל מיקס.
ב-2014, הם היו אחד מהכותבים והמפיקים של השיר "Salute" של ליטל מיקס, של השיר "Changing" של סיגמא ופאלומה פיית', ושל השיר "Walk" של קוואבס.
ב-2015, הם היו אחד מהכותבים והמפיקים של השיר "Higher" של סיגמא ולאברינת', של השיר "Me, Myself & I" של ג'י-איזי וביבי רקסה, ושל השיר "Coming Home" של סיגמא וריטה אורה.
ב-2018, הם היו אחד מהכותבים והמפיקים של השיר "Someone You Loved" של לואיס קפלדי, שהיה לסינגל הנמכר ביותר באותה שנה בבריטניה.
ב-2019, הם היו אחד מהכותבים והמפיקים של השיר "Before You Go" של לואיס קפלדי.
ב-2020, הם היו אחד מהכותבים והמפיקים של השיר "Naughty List" של ליאם פיין ודיקסי ד'אמליו.
ב-2021, הם היו אחד מהכותבים והמפיקים של השיר "Let's Go Home Together" של אלה הנדרסון וטום גרנן, של השיר "Confetti" של ליטל מיקס, של השיר "Our Song" של אן-מארי ונייל הורן, ושל השיר "Don't Break the Heart" של טום גרנן.
TMZ הוא אתר רכילות ידוענים וחדשות בידור אמריקאי בבעלות תאגיד פוקס.
TMZ הושק ב-8 בנובמבר 2005' כשיתוף פעולה בין AOL וחברת Telepictures שהייתה חטיבה של האחים וורנר עד שחברת טיים וורנר הפסיקה את השותפות עם AOL במהלך 2009. ב-13 בספטמבר 2021 מכרה חברת Warner Media את האתר לתאגיד פוקס כחלק מתהליך ארגון מחדש של החברה האם AT&T.
השם TMZ נגזר מראשי התיבות של המונח "אזור השלושים מייל" (Thirty-Mile Zone) ששימש בעבר בתעשיית הקולנוע והטלוויזיה כינוי למה שנקרא "אזור האולפנים" – אזור המשתרע על פני רדיוס 30 מייל (48 קילומטרים) שבשדרות בוורלי ושדרות לה סיינה שבלוס אנג'לס, קליפורניה.
האזור קיבל את כינויו בשל מספר אולפני הקולנוע והטלוויזיה הרבים שממוקמים בו.
העורך הראשי של TMZ הוא הארווי לווין , עורך דין אמריקני שהפך לעיתונאי.
בעברו היה יועץ משפטי של תחנת הטלוויזיה KCBS-TV בלוס אנג'לס.
ב-10 בספטמבר 2007 עלתה לראשונה לשידור תוכנית טלוויזיה של TMZ, שמציגה תכנים דומים לאלה המתפרסמים באתר.
לאורך השנים TMZ ספג ביקורת רבה מצד הציבור הרחב, כולל ניסיונות לעשות חרם על התוכן של TMZ וכמו גם ביקורת על הטקטיקה שלפיה האתר פועל והמיקוד של תוכן האתר.
בנוסף לכך האתר ספג ביקורת רבה לאורך השנים על השימוש התדיר שלו בתמונות וסרטונים שהתקבלו מצלמי פפראצי, אשר חלקם נוהגים באופן אגרסיבי ופולשני על מנת להשיג סקופים עבור TMZ.
רבים מהסרטונים באתר מראים כיצד צלמי הפפראצי של TMZ רודפים אחרים ידוענים בחיי היומיום שלהם.
במהלך השנים, היו שקראו להחרים את האתר של TMZ ואת תוכנית הטלוויזיה של TMZ.
TNT הייתה חברת אופנה אורבנית לנוער בישראל מבית הוניגמן.
בנוסף פתחה סניפים ברומניה וברוסיה.
בתחילת שנת 2018, קבוצת הוניגמן, שהחזיקה בחברת TNT, נקלעה לקשיים שנבעו, לטענתה, בשל שינויים בדפוסי הצריכה של הישראלים, בהם קניות מוצרי אופנה באינטרנט; נסיעות זולות לחוץ לארץ ורכישות בחו"ל, וכן בשל עליית שכר המינימום, עלויות שכירות גבוהות בקניונים, שם ממוקמים רוב סניפי החברה, ותחרות משמעותית בענף האופנה.
במאי 2018, מכרה הוניגמן את הרשת לאיש העסקים אלי חיאדרה תמורת 2 מיליון ש"ח.
הוא צירף אליו מספר שותפים, מהם נפרד לאחר תקופה קצרה.
המהלך לא צלח והחברה בהליכי סגירה הדרגתיים.
TOX1C הוא צמד מוזיקלי ישראלי, שהוקם בשנת 2013 על ידי מאור סוסנה ואופק פילו.
סוסנה ופילו הכירו בתיכון בו למדו.
הם הפכו לחברים טובים בעלי חלום משותף בתחום המוזיקה.
את תהליכי ההפקה למדו אצל עמית מרדכי ועידו נצר מהצמד Triangle.
תחילת הפעילות של הצמד כללה בעיקר הופעות במועדוני לילה באזור צפון מדינת ישראל.
במרוצת הזמן הוזמנו להופיע במספר מקומות נוספים, דוגמת מועדון ה"סלינה" באילת, פורום באר שבע ומתחם התחנה, אקספו והאנגר 11 שבתל אביב-יפו.
בשנת 2019 יצא הסינגל הראשון של הצמד בהוצאת חברת הליקון, גרסת כיסוי לשירו של עידן רייכל, "הנך יפה", "Yalle".
בשנת 2020 פורסם שיתוף הפעולה הראשון של TOX1C עם סקאזי ו-Triangle בשם "Ayy Muchacho", שצבר חצי מיליון צפיות ביוטיוב וכ-1.5 מיליון השמעות בשירותי הסטרימינג השונים, כמו ספוטיפיי ואפל מיוזיק.
לאחר מכן פורסם גרסת רמיקס ל-"Hit and Run" של סקאזי.
בעקבות ההצלחה לה זכתה הרצועה הוחלט להחתים את הצמד תחת ניהולם המשותף של סקאזי ושל מושית דיין.
בתקופה לאחר מכן הופיעו במספר אירועים, הן מקומיים והן בין־לאומיים.
בשנת 2021 פרסמו שלוש רצועות שונות בשם "Islands In the Sky", "Memories" ו-"Bad Bitches" בהוצאת חברת התקליטים הגרמנית ספין טוויסט.
במרץ 2022 הופיעו לצד עם Swedish House Mafia, דייוויד גטה, אלוק ואפרוג'ק ב-"Join the Moment 2022".
בקיץ אותה השנה הופיעו לצד סקאזי בפסטיבל המוזיקה האלקטרונית הגדול בעולם, "Tomorrowland" – הישראלים הצעירים ביותר עשו זאת.
מאוחר יותר יצא לאור הסינגל "סיוופלה" בהשתתפות נונו.
הצלחתו של השיר בארץ הייתה כבירה: הוא דורג במקום השלישי במצעד העשירייה והאודיו שלו הפך לוויראלי ברחבי ה"טיקטוק".
ב-29 ביוני 2023 שיתפו פעולה עם רביב כנר בהוצאת הסינגל הבין-לאומי הראשון שלו, "Together Alone".
TLV Partners היא קרן הון סיכון ישראלית, המנהלת הון של מעל מיליארד דולר, שגויס ב-5 קרנות, בעיקר ממשקיעים מוסדיים אמריקאיים, ביניהם אוניברסיטאות מובילות וקרנות השקעה גדולות.
הקרן משקיעה בחברות הזנק ישראליות, בשלבים המוקדמים שלהן.
הקרן השקיעה במעל 70 חברות בתחומי מאגרי מידע, כלי פיתוח, סייבר, AI, פינטק, ביוטק ו־eCommerce.
הקרן הוקמה בשנת 2015 על ידי רונה שגב ואיתן בק.
בחודש דצמבר 2017 הצטרף אליהם כשותף שחר צפריר ובחודש דצמבר 2018 הצטרפה עדי יראל טולדנו.
בשנת 2023 מונו לשותפים בקרן בריאן סק ויונתן מנדלבוים.
הקרן השקיעה במעל 70 חברות הזנק.
עם ההשקעות הבולטות של הקרן נמנות Next Insurance (נמכרה ל-Munich Re), Run:ai (נמכרה לאנבידיה), גרנולייט (נמכרה לאינטל), אוריבי (נמכרה ללינקדאין), אקווה סקיוריטי סופטוור, סילברפורט, איידוק , אימונאיי ופיירבולט.
בשנת 2022, דו"ח של חברת המחקר Pitchbook מדרג את TLV Partners במקום הראשון בביצועי קרנות הון סיכון מחוץ לארה"ב.
להלן אקזיטים עיקריים של חברות שקרן TLV Partners נמנתה עם המשקיעות בהן:
+החברהשנת האקזיט/המימוששם הרוכשסכום האקזיטנקסט אינשורנס2025Munich Re2.6 מיליארד דולרסולבו2025CYEלא נמסרCovver2025סנאפי גיפטסלא נמסראפוריה2024קוראלוג'יקסלא נמסרסילייטס2024Tricentisכ-150 מיליון דולרRun:ai2024אנבידיהכ-700 מיליון דולרלמינר2023רובריקכ-250 מיליון דולררוקאאוט2023Dynatraceלא נמסרניאוסק2023אקמאילא נמסראוריבי2022LinkedIn80 מיליון דולרפיורסק2019פאלו אלטו נטוורקסלא נמסראודו סיקיוריטי2020צ'ק פוינט טכנולוגיות תוכנה30 מיליון דולרבילדאפ2020סטנלי בלק אנד דקרלא נמסרגרנולייט2022אינטל650 מיליון דולרסקייליין2021JLL לא נמסרסטוקי2021Fiverr95 מיליון דולרבונד2021REEFלא נמסר
tRNA (קיצור באנגלית של Transfer RNA; בעברית: רנ"א מוביל, רנ"א מעביר או רנ"א מְתָאֵם) הוא אחד מסוגי ה-RNA הנמצאים בתאיהם של יצורים חיים, שאינו מקודד לחלבון.
תפקידו של ה-tRNA הוא לקרוא את הקודון (שלשת הנוקלאוטידים) אשר נושא ה-mRNA, ואם הוא בעל חומצת האמינו המתאימה לשלשה (על-פי הקוד הגנטי) הוא נקשר אל הריבוזום, שם הוא מצורף לשרשרת נבנית של חלבון.
ה-tRNA עומד, אם כן, במרכזו של תהליך התרגום.
tRNA מהווה בין 10% ל-15% מכלל ה-RNA בתאי חיידקים; תא חיידק ממוצע מכיל כ-400,000 מולקולות tRNA.
מולקולת ה-tRNA קטנה למדי—היא בנויה מ-74 עד 93 נוקלאוטידים, כשהמבנה הנפוץ ביותר מורכב מ-76 נוקלאוטידים.
המולקולה מסודרת במבנה מרחבי קבוע הכולל מספר זרועות.
שני האזורים הקריטיים ב-tRNA הם האזור שאליו נקשרת חומצת האמינו, ומהעבר השני של המולקולה—האזור שנקשר ל-mRNA.
הקישור ל-mRNA מתבצע באמצעות זיווג בסיסים רגיל (אדנין נקשר לאורציל, גואנין נקשר לציטוזין).
האזור ב-tRNA שנקשר ל-mRNA נקרא אנטיקודון, והוא מורכב משלשת נוקלאוטידים (שלושה נוקלאוטידים יוצרים חומצת אמינו אחת) המסוגלת להיקשר לקודון של ה-mRNA.
כך, למשל, אל הקודון AAC ב-mRNA נקשרת מולקולת tRNA שהאנטיקודון שלה הוא UUG.
למולקולה זו של tRNA קשורה חומצת האמינו אספרגין (החומצה שאליה מקודד הקודון AAC לפי הקוד הגנטי).
ה-tRNA נושא את חומצת האמינו אל הריבוזום, שם היא מתווספת לשרשרת הפפטידית הנבנית.
מולקולת ה-tRNA מורכבת, כאמור, ממספר זרועות.
בכל זרוע מתקיים זיווג בסיסים בין שני חלקים שונים בגדיל ה-tRNA; בקצה הזרוע קיימת לולאה.
יש לזכור כי למרות שהזרוע נראית כגדיל כפול, בשל זיווג הבסיסים (כמו ב-DNA, למשל), הרי שכל מולקולת ה-tRNA מורכבת מגדיל בודד אשר מתפתל ומאפשר זיווג בסיסים תוך-מולקולרי (באמצעות קשרי מימן).
במולקולה בצורתה הטבעית (מבנה שלישוני) קשה לזהות את הזרועות; נוח להבחין בהן כשהמבנה השניוני מיוצג כ"עלה תלתן".
tRNA מכיל מספר נוקלאוטידים מיוחדים, אשר אינם נמנים עם ארבעת הנוקלאוטידים הבסיסיים המרכיבים את ה-DNA וה-RNA.
הזרועות המרכיבות את מולקולת ה-tRNA הן:
לזרוע זו נקשרת (בקשר קוולנטי) חומצת האמינו.
בזרוע המקבלת נמצאים שני הקצוות של גדיל ה-tRNA (קצה ה-'5 (תחילת הגדיל) וקצה ה-'3 (סוף הגדיל)).
הזרוע המקבלת היא היחידה שאינה מסתיימת בלולאה.
לקצה ה-'3, אשר תמיד מסתיים בשלשת הנוקלאוטידים CCA (אדנין הוא הנוקלאוטיד האחרון ב-tRNA) נקשרת חומצת האמינו.
זרוע T או זרוע TΨC.
הזרוע קרויה כך בשל שלשת הנוקלאוטידים המופיעה בה תמיד: תימין, פסאודואורידין (נוקלאוטיד מיוחד הנגזר מאורציל; מסומן באות היוונית פסי), ציטוזין.
נמצאת בקצה השני של המולקולה ביחס לזרוע המקבלת.
במרכזו של קצה הלולאה נמצא האנטיקודון.
נקראת על שם דיהידרואורידין, נוקלאוטיד מיוחד נוסף הנגזר מאורציל.
נמצאת בין זרוע T וזרוע האנטיקודון ומכילה בין שלושה ל-21 נוקלאוטידים.
בנוסף לנוקלאוטידים המיוחדים ב-tRNA מתקיימים לעיתים בַזרועות זיווגים בלתי-שגרתיים בין נוקלאוטידים (גואנין-אורציל, גואנין-פסאודואורידין, אדנין-פסאודואורידין).
כשמולקולת tRNA נושאת חומצת אמינו, הקומפלקס כולו קרוי אמינואציל-tRNA.
חומצת האמינו נקשרת בקבוצת הקרבוקסיל שלה אל קבוצת הידרוקסיל בריבוז של הנוקלאוטיד האחרון (תמיד אדנין) בזרוע המקבלת.
האנזים אמינואציל-tRNA סינתטאז מזרז את תגובת החיבור בין חומצת האמינו וה-tRNA.
קיימים למעלה מ-20 וריאנטים שונים של אנזים זה, אחד עבור כל אחת מ-20 חומצות האמינו הנפוצות בטבע.
סוג מולקולת ה-tRNA (כלומר—חומצת האמינו המסוגלת להיקשר אליו) מסומן בכתב עילי: tRNAGly, למשל, הוא מולקולת tRNA המסוגלת לשאת גליצין.
מולקולת אמינואציל-tRNA מסומנת באמצעות ציון החומצה הקשורה לפני "tRNA"; לדוגמה, מולקולת tRNA הקשורה כעת ללאוצין מסומנת Leu-tRNA.
TRS-80 Micro Computer System הוא מותג ששימש לתיאור מספר דגמי מיקרו-מחשבים שנמכרו על ידי חברת Tandy בחנויות Radio Shack שבבעלותה.
מערכת TRS-80 הראשונה הושקה ב-1977, והייתה מהדגמים הראשונים של מחשבים אישיים שיוצרו ייצור המוני, לצד מחשבים מתוצרת חברות כמו אפל וקומודור.
TS אנטרטיינמנט הייתה חברת תקליטים ובידור דרום קוריאנית שנוסדה בשנת 2008 על ידי קים טה-סונג.
המטה הראשי של החברה ממוקם בכתובת 788-6, האנאם-דונג, יונגסן-גו, סיאול, קוריאה הדרומית.
החברה משמשת כבית לאמנים כמו B.A.P, Secret, צמד ההיפ-הופ Untouchable ו-Sonamoo.
TS אנטרטיינמנט נוסדה על ידי קים טה-סונג באוקטובר 2008. החברה החתימה את הלהקה Untouchable בתור האומנים הראשונים שלה והוציאו לאור את סינגל הבכורה שלהם "It's Okay" באותו החודש.
באוקטובר 2009, החברה השיקה באופן רשמי את להקת הבנות המורכבת מ-4 חברות, Secret.
הלהקה נחשפה לראשונה בפני הציבור על ידי תוכנית הריאליטי "Secret Story" אשר שודרה בערוץ Mnet.
ב-13 באוקטובר 2009, סינגל הבכורה של הלהקה "I Want You Back" יצא לאור.
ביולי 2011, החברה מיסדה את עצמה מחוץ לקוריאה הדרומית באמצעות הקמת המטה TS Japan בטוקיו, יפן.
בינואר 2012, החברה השיקה באופן רשמי את להקת הבנים המורכבת מ-6 חברים, B.A.P.
חברי הלהקה נחשפו לראשונה בפני הציבור באמצעות התוכנית הדוקומנטרית "Ta-Dah, It's B.A.P" אשר שודרה בערוץ SBS MTV Korea ב-8 בינואר 2012.
ב-29 בדצמבר 2014, החברה השיקה את להקת הבנות המורכבת מ-7 חברות, Sonamoo.
בקשה לסיום החוזה עם החברה
ב-26 בנובמבר 2014 ששת חברי הלהקה B.A.P באופן קולקטיבי הגישו תביעה כנגד TS אנטרטיינמנט על מנת לסיים את החוזה שלהם.
הנימוק לכך היה תנאים לא טובים וחלוקת רווחים לא שוויונית בין האומנים לבין החברה.
ביום שלמחרת, החברה הוציאה הודעה לתקשורת שבה הם אמרו כי טענותיהם של האומנים אינן נכונות, כשהם מצהירים "לא היה יחס לא הוגן כלפי האומנים וכן סעיפים לא הוגנים בחוזה".
ב-1 באוגוסט, B.A.P חזרו לחברה TS לאחר ששני הצדדים הגיעו להסכם.
TRAPPIST-1 (ידוע גם בשם 2MASS J23062928-0502285) הוא כוכב מסוג ננס קר מאוד הנמצא במרחק 39.13 שנות אור מכדור הארץ.
במערכת הפלנטרית שלו התגלו בתצפיות, שממצאיהם פורסמו ב-2017, שבעה כוכבי לכת סלעיים בגודל דומה או קצת קטן יותר מכדור הארץ, שחלקם עשוי להיות דמוי-ארץ.
הכוכב התגלה בסוף שנת 2015 במסגרת תצפיות שערך הטלסקופ TRAPPIST , הממוקם במצפה האירופי הדרומי בצ'ילה ומתופעל מבלגיה על ידי אוניברסיטת לייז'.
הטלסקופ התחיל לפעול בשנת 2010 וכוכב זה היה גילויו הראשון, בעוד הממצאים פורסמו בחודש מאי 2016 בכתב העת המדעי נייצ'ר שבמסגרתם צוות החוקרים בראשות מישל ז'יו הודיעו כי מצאו שלושה כוכבי לכת סביב הכוכב.
צוות המחקר האירופי ממשיך בסיועם הטכנולוגי של נאס"א, המעבדה להנעה סילונית והמכון הטכנולוגי של קליפורניה לצפות במערכת, לאסוף מידע ולדייק הנתונים השונים אודות כוכבי הלכת (בעיקר מסה, מרחק וזמני הקפה).
עם הצבתו והפעלתו של טלסקופ החלל על שם ג'יימס וב תתאפשר עריכת ספקטרוסקופיה לכוכבי הלכת שתפרוט את הרכבן הכימי של האטומוספירות של כוכבי הלכת השונים, ובפרט שלשת אלו הנמצאים באזור הישיב.
לעת עתה הוערכה אטמוספירה שאינה עתירת מימן-הליום בשלשה מכוכבי הלכת.
חוקרים אשר חקרו את הכוכב בשלב מאוחר יותר, טוענים כי הוא פולט קרינה חזקה שככל הנראה הורסת את האטמוספירה של כוכבי הלכת.
ב-22 בפברואר 2017 דיווחו מדעני נאס"א על גילוי המערכת, שבה שבעה כוכבי לכת בעלי מאפיינים הדומים לכדור הארץ.
בשל קרבתם זה לזה ולכוכב והשפעתם של כוחות גאות ושפל, נעולים כוכבי הלכת בחזית קבועה לכיוון הכוכב במרכז המערכת (אינם מסתובבים סביב צירם).
שמות כוכבי הלכת טרם נקבעו, אולם נאס"א פנתה לעזרת הציבור שיציע שמות לאלה.
שלושה מתוך כוכבי הלכת של הכוכב נמצאים במרחק המתאים ממנו, המכונה ה"אזור הישיב", שבו מים יכולים להיות במצב נוזלי (אם כי נדרשים תנאים נוספים לכך, כגון קיומה של אטמוספירה מתאימה).
באוגוסט 2017 גילה טלסקופ החלל האבל סימנים ראשונים להימצאותם של מים בכוכבי הלכת שהתגלו.
TRAPPIST-1g הוא כוכב לכת חוץ־שמשי אשר נמצא במערכת הכוכבים TRAPPIST-1, הנמצאת במרחק של כ־39.13 שנות אור מכדור הארץ.
כוכב לכת זה הוא הגדול ביותר במערכת כוכבים זו.
את כוכב הלכת גילו מדענים בשנת 2017, ולהערכתם יש סיכוי שיהיו עליו מים נוזלים ואפילו חיים משום שהוא נמצא באזור ישיב.
כוכב הלכת בעל מסה של פי 1.34 ממסת כדור הארץ ורדיוס הגדול פי 1.127 מרדיוס כדור הארץ, יש לו אטמוספירה, והוא מקיף את שמשו תוך כ־12.35 ימים ארציים.
הכוכב מקבל אותה כמות אור כמו שחגורת האסטרואידים שנמצאת במערכת השמש שלנו.
TRAPPIST-1f הוא כוכב לכת סלעי במערכתו של הכוכב TRAPPIST-1, כוכב הלכת נמצא באזור ישיב יחד עם שני כוכבי לכת נוספים במערכת - E ו־D.
כוכב הלכת ממוקם 39.13 שנות אור מכדור הארץ בקבוצת הכוכבים דלי.
כוכב הלכת התגלה דרך טלסקופ החלל שפיצר ב־22 בפברואר 2017 כחלק מתגלית מערכת השמש כולה.
הכוכב הוא השלישי בגודלו במערכת השמש ואורך השנה בו עומד על 9 ימים בלבד.
השפה TQBF היא השפה של כל הנוסחות הבוליאניות עם כמתים שמוערכות לאמת.
ניתן לראות את TQBF כהכללה ל-SAT.
השפה ידועה בהיותה שפה PSPACE-Complete, כלומר לכל שפה ב-PSPACE קיימת רדוקציה פולינומית ל-TQBF.
בניגוד ל-SAT בה השאלה היא האם קיימת הצבת אמת, ב-TQBF לכל נוסחה יש ערך אמת או שקר יחיד, מכיוון שאין משתנים חופשיים.
הסבר - נוסחת SAT נראית כך:
ועבור ההצבה הנוסחה מקבלת ערך אמת בעוד עבור הנוסחה מקבלת ערך שקר.
הנוסחה השקולה ב-QBF נראית כך:
וערכה הוא אמת, מכיוון שקיימים עבורם יש הצבות אמת.
ניתן לחשוב על TQBF כעל משחק בין שני שחקנים , המשחקים בתורות.
משתנים המופיעים בנוסחה עם כמת "קיים" תואמים לקיום מהלך עבור שחקן בתור כלשהו, ומשתנים המופיעים בנוסחה עם כמת "לכל" תואמים לכך שתוצאת המשחק אינה תלויה במהלך ששחקן מבצע (כלומר, כל מהלך יכול להוביל לניצחון).
נוסחת TQBF שהכמת הראשון בה הוא "קיים" תואמת לנוסחת משחק בה לשחקן הראשון אסטרטגיה מנצחת (כיוון שקיים מהלך של השחקן עבורו לכל מהלך אחר של היריב, השחקן ינצח).
בתורת הסיבוכיות, השפה QBF היא הכללה של השפה SAT בה לכל משתנה מוצמד כמת.
מכיוון ש-QBF נמצאת ב-PSPACE, אין חובה לכתוב את הנוסחאות בצורת CNF מכיוון שזה ודאי לא הופך את השפה ל"קלה" יותר, אך גם לא הופך אותה לקשה יותר.
מאחר שלכל משתנה מוצמד כמת, לנוסחה יש ערך אמת או שקר, והשפה QBF היא של הנוסחאות שמקבלות ערך אמת.
QBF היא בעיה שלמה של המחלקה PSPACE, המחלקה של הבעיות הניתנות לפתרון על ידי מכונת טיורינג דטרמיניסטית או לא דטרמיניסטית בסיבוכיות מקום פולינומית וזמן שאינו מוגבל.
נוסחה ב-QBF ניתנת לפתרון טריוויאלי המשתמש בסיבוכיות מקום ליניארית וסיבוכיות זמן אקספוננציאלית.
ההוכחה לתוצאה המפתיעה IP = PSPACE נעשתה על ידי הצגת הוכחה אינטראקטיבית ל-QBF.
אחת הצורות החשובות היא הצורה הנורמלית של פרנקס אם היא מהצורה
הצורה הזאת חשובה במיוחד בגלל הקשר שלה להיררכיה הפולינומית.
וגם המחלקה מוגדרת כל השפות A עבורן קיים מוודא פולינומי ופולינום כך ש-
והנוסחה למעלה ניתנת לרדוקציה טריוויאלית ל-QBF.
ההנחה הרווחת כיום היא ש , מכיוון שאם PH=PSPACE, אזי QBF נמצא באחת מדרגות ההיררכיה הפולינומית ולכן ההיררכיה קורסת בדרגה זאת, אף על פי שמקובל להניח שזה לא קורה.
ל-QBF פתרון טריוויאלי בסיבוכיות מקום ליניארית.
אם הנוסחה ריקה, החזר אמת.
עבור המשתנה הראשון x בנוסחה בצע:
פתור את הנוסחה והצב את התוצאה ב
אם הכמת של x הוא "לכל":
אם הכמת של x הוא "קיים":
הפונקציה המתארת את סיבוכיות המקום של האלגוריתם היא , מכיוון שבזמן הקריאה הרקורסיבית, אנחנו שומרים כמות זיכרון קבועה.
נרצה להראות שהשפה QBF שלמה ב-PSPACE תחת רדוקציית קארפ פולינומית, כלומר
לשם כך נגדיר ראשית את גרף הקונפיגורציות של מכונת טיורינג M:
גרף הקונפיגורציות של מכונת טיורינג M הוא גרף אשר כל קודקוד בו הוא קונפיגורציה של המכונה, ובין קודקוד לקודקוד יש קשת אם ורק אם ניתן להגיע מקונפיגורציה אחת לשנייה.
קונפיגורציה של מכונת טיורינג היא המצב הנוכחי של המכונה, דהיינו
נשים לב, שמכיוון שהמכונה שלנו פולינומית במקום, קונפיגורציה בודדת שלה היא גם פולינומית במקום.
קל לראות שאם קלט x נמצא בשפה אזי קיים מסלול בין המצב ההתחלתי שלו למצב המקבל שלו .
נגדיר פונקציה , אשר מחזירה אמת אם ורק אם קיים מסלול בין C ל-C' בגרף.
כעת נרצה לבנות נוסחה המבטאת את .
המשתנים הם כמו בהוכחת משפט קוק לוין, שמראה גם איך אפשר לקודד את אם יש ביניהם מסלול באורך 1 (כלומר המכונה עוברת מ-C ל-C' בצעד חוקי אחד).
ניסיון: נגדיר את הנוסחה באופן הבא:
נגדיר פונקציה חדשה: הוא אמת אם ורק קיים מסלול בין C ל-C' באורך לכל היותר .
משמעות הנוסחה למעלה: קיים מסלול בין ל- אם ורק אם קיימת קונפיגורציה כך שיש מסלול בין ל- ובין ל-.
נקצר אותה עם הכמת לכל.
הנוסחה הנ"ל שקולה בדיוק לנוסחה למעלה, אך היא גדלה בקצב פולינומי ולא אקספוננציאלי.
כעת, כאשר נפתח לפי הנוסחה הנ"ל, נקבל נוסחה בוליאנית עם כמתים שאורכה פולינומי באורך הקלט, וכן מתקיים
ולכן השפה QBF היא PSPACE שלמה.
TRXYE הוא המיני-אלבום השלישי של הזמר-יוצר האוסטרלי טרוי סיון.
המיני-אלבום יצא לאור ב-15 באוגוסט 2014, על ידי חברת התקליטים EMI אוסטרליה.
מיני-אלבום זה היה הראשון של סיון אשר יצא בחסות חברת תקליטים ולא באופן עצמאי.
המיני-אלבום הגיע למקום השני במצעד האלבומים הקנדי, והחמישי במצעד הבילבורד 200.
המיני-אלבום הופק על ידי טאט טונג, סלאמס ואלכס ג'יי אל הייוו.
המיני-אלבום מכיל בתוכו שירים בסגנון הפופ, האלקטרוני והדרים פופ.
אולמיוזיק סקרו את המיני-אלבום בחיוב, והעניקו לו ציון של שלושה וחצי כוכבי זהב מתוך חמישה.
השיר "(The Fault in Our Stars (MMXIV", הוא היחידי במיני-אלבום אותו כתב סיון לבדו.
"The Fault in Our Stars" יצא לאור ב-5 במאי 2013, במטרה לגייס כסף עבור "בית החולים של הנסיכה מרגרט", שבפרת', אוסטרליה.
השיר זכה להצלחה רבה והוחלט כי גרסה מעודכנת של השיר תתווסף למיני-אלבום.
הגרסה המעודכנת יצאה לאור ב-13 ביוני 2014.
השיר "Happy Little Pill", יצא לאור ב-25 ביולי 2014, כסינגל הראשון והיחידי מתוך המיני-אלבום.
הוא תיפקד כסינגל בכרותו של סיון, ואף התברג במקום ה-92 במצעד הבילבורד הוט 100.
המיני-אלבום נכנס היישר אל המקום ה-5 במצעד האלבומים האמריקאי, עם מכירות של 30,000 עותקים בשלושה ימים בלבד.
נכון ליולי 2015, חמש רצועותיו של המיני-אלבום נמכרו והורדו באופן דיגיטלי בארצות הברית בסך של 371,000 עותקים.
מכירותיו של המיני-אלבום עצמו בארצות הברית עומדות על כ-73,000 עותקים, נכון לספטמבר 2015.
באוסטרליה מכירותיו של המיני-אלבום נוכסו עבור השיר "Happy Little Pill", מה שגרם לעלייתו הדרסטית במצעד המוזיקה האוסטרלי ממקום 34 למקום 10.
מדינהתאריך יציאהפורמטחברת תקליטיםאוסטרליה15 באוגוסט 2014תקליטור • הורדה דיגיטליתEMI אוסטרליה
TRM (ראשי תיבות של טלרדיו מולדובה) היא רשת שידורי הרדיו והטלוויזיה ציבורית של מולדובה.
שידור הרדיו הראשון במולדובה שודר מאולפני הרדיו הציבוריים בבוקרשט ב-1928, ב-1930 החלו לשדר בטירספול תחנת רדיו סובייטית שמטרתה העיקרית היא לייצר פרופגנדה אנטי-רומנית בין נהר פרוט לדניסטר, ב-1936 נחנכו בעיר אולפני רדיו וסיפקו סיקור על הנעשה באזור של בסרביה.
ב-1939 נחנך רדיו בסרביה ונערכו בו בין היתר שידורים של תזמורות ומוזיקת אופרה, ב-1940 עם הכיבוש הסובייטי הצבא האדום הרס את משרדי המקום.
ב-1958 נחנכו לראשונה שידוריי טלוויזיה במולדובה.
ב-1992 הוקמה המחלקה הבינלאומית של רדיו מולדובה עם שידורים במספר שפות כמו אנגלית וצרפתית.
ב-2011 נחתם הסכם בין הרשת למשרד ההגנה המולדובני.
TSMC ובשמה המלא Taiwan Semiconductor Manufacturing Company, Limited (במנדרינית: 台灣積體電路製造公司), הידועה גם בשם טאיוואן סמיקונדקטור, היא קבלנית ייצור השבבים הגדולה בעולם.
מטה החברה נמצא בפארק התעשייה והמדע בשינג'ו שבטאיוואן.
לפי הערכות, בשנת 2021 הייתה החברה אחראית לייצור 92% מהשבבים המתוחכמים ביותר המשמשים את תעשיית האלקטרוניקה בעולם, ולכ-60% מייצור המיקרו-בקרים המתוחכמים פחות.
מוערך שמבחינת טכנולוגיה וידע, החברה מובילה על מתחרותיה בכעשר שנים.
הדומיננטיות הרבה של החברה בשוק השבבים העולמי והתלות של חברות אחרות בעולם בכושר הייצור שלה, הביאה ממשלות בארצות הברית, סין ואירופה להשקיע בייצור שבבים בשטחן.
לאורך שנת 2021 הכפילה החברה את שוויה מ-286 מיליארד דולר למעל 644 מיליארד דולר.
נכון לשנת 2024, TSMC דורגה במקום 45, במדד פורבס גלובל 2000, ודורגה במקום 186, במדד פורצ'ן גלובל 500.
היא אחת מהחברות בעלות שווי השוק הגדול ביותר.
החברה נוסדה בשנת 1987 בטאיוואן על ידי מוריס צ'אנג.
החברה הייתה קבלנית ייצור השבבים הראשונה בעולם.
בנוסף למוליכים למחצה, החלה החברה להשקיע גם בתעשיות תאורה ובתעשיות הקשורות באנרגיה סולארית.
היא נסחרת גם בבורסת טאיוואן וגם בבורסת ניו יורק.
מארק ליו מכהן כיו"ר וצ'ונג צ'ינג ויי משמש כמנכ"ל וסגן יו"ר.
בין לקוחות TSMC ניתן למנות רבות מחברות החומרה המובילות הפועלות במודל פאבלס בהן קוואלקום, אנבידיה ,AMD ,MediaTek, מארוול וברודקום.
החברות המובילות בתחום התקני לוגיקה הניתנים לתכנות, Xilinx ובעבר אלטרה, עושים או עשו שימוש גם בשירותי הייצור של TSMC.
כמה יצרני התקנים משולבים שיש להם מתקנים ייצור משלהם כמו אינטל, STMicroelectronics וטקסס אינסטרומנטס מייצאות חלק מהייצור שלהן למיקור חוץ ב-TSMC.
החברה מגדילה ומשפרת את כושר הייצור שלה במשך מרבית קיומה, אם כי מושפעת ממחזורי הביקוש של תעשיית המוליכים למחצה.
בשנת 2011, החברה תכננה להגדיל את הוצאות המחקר והפיתוח בכמעט 39% ל-50 מיליארד דולר טאיוואני חדש כדי להדוף את התחרות הגוברת.
החברה גם תכננה להרחיב את קיבולת הייצור ב-30% בשנת 2011 כדי לענות על הביקוש בשוק.
בחודש מאי 2014 אישר דירקטוריון TSMC את הקצאת ההון בסך 568 מיליון דולר לצורך הקמה, המרה ושדרוג של יכולת טכנולוגית מתקדמת לאחר שהחברה צפתה ביקושים גבוהים.
בחודש אוגוסט 2014 אישר דירקטוריון TSMC הקצאות הון נוספות בסך של 3.05 מיליארד דולר.
בשנת 2011, דווח כי TSMC החלה יצור ניסיוני של מערכות על שבב A5 ו-A6 עבור מכשירי אייפד ו-אייפון של אפל.
על פי הדיווחים, במאי 2014, אפל השתמשה בשירותי TSMC לייצור A8 ו-So8s A8 ואילו לייצור של A9 נעזרה הן ביצור ב-TSMC והן בייצור בסמסונג (כדי לייצר מספיק להשקה של iPhone 6s) ועבור A9X קיבלה TSMC ייצור בלעדי, ובכך לפתור את הבעיה של ייצור שבבים בשתי מיקרוארכיטקטורות שונות.
אפל הפכה ללקוח החשוב ביותר של TSMC.
שווי השוק של TSMC הגיע לערך של 1.9 טריליון דולר טאיוואני חדש (63.4 מיליארד דולר אמריקאי) בדצמבר 2010. בשנת 2013 דורגה במקום ה-70 ברשימת ה-FT Global 500 של החברות בעלות הערך הגבוה ביותר בעולם, עם שווי של 86.7 מיליארד דולר, ובמאי 2014 הגיעה ל-110 מיליארד דולר.
במרץ 2017, שווי השוק של TSMC עלה לראשונה על זה של אינטל, כשהגיע ל-5.14 טריליון דולר טאיוואני חדש (168.4 מיליארד דולר), כששווי השוק של אינטל עמד על 165.7 מיליארד דולר.
באוקטובר 2021 הגיע שווי שוק החברה לכ-600 מיליארד דולר בעקבות משבר השבבים העולמי.
במאי 2020 פרסמה החברה שהיא עומדת להקים מפעל נוסף בארצות הברית, TSMC אריזונה, ובמקביל עומדת להפסיק מכירת שבבים לחברות סיניות, כדוגמת וואווי.
הצעדים נבעו מהסכמים עם ממשלו של דונלד טראמפ.
בינואר 2026 קיבלה החברה רישיון שנתי מממשלת ארצות הברית לייבוא ציוד למפעליה בסין.
החברה מציעה "תכנון לייצור" (DFM).
אף על פי ש-TSMC מציעה מגוון של קווי מוצר (כולל מתח גבוה, אותות מעורבים, אנלוגי ו-MEMS), היא ידועה בעיקר בזכות קו מוצרי השבבים הלוגיים שלה, עם חוזק מיוחד בתהליכים מתקדמים של הספק נמוך כגון 28 ננומטר HPM עם טכנולוגיית HKMG לניידים וליישומים של ביצועים גבוהים.
ל-TSMC גרסאות שונות של 28 ננומטר:
HPC (מחשוב בעל ביצועים גבוהים)
HPL (ביצועים גבוהים וצריכת חשמל נמוכה),
HPC+, גרסה מהירה של HP,
ULP, שהוא הספק נמוך במיוחד עבור IoT ויישומים אחרים המופעלים באמצעות סוללות.
ב-2006 היא הציעה טכנולוגיית יצור של 90 ננומטר.
בסוף שנת 2016 חברת TSMC פרסמה גם טכנולוגיות יצור של 20 ננומטר (HKMG, SiGe) ו-16 ננומטר (FinFet פלוס).
נכון ליוני 2020 היא הגיעה לטכנולוגיית ייצור של 5 ננומטר.
נכון לשנת 2018 מפעילה החברה את הפאבים הבאים:
שלושה "ג'יגה פאבים" המייצרים 300 מילימטר (12 אינץ') ופעילים בטאיוואן: פאב 12 (שינג'ו), 14 (טאינאן), 15 (טאיג'ונג)
ארבעה פאבים המייצרים פרוסות 200 מ"מ (8 אינץ') פעילים בטאיוואן (פאבים 3, 5, 6, 8)
WaferTech LLC, חברה בת בבעלות מלאה של TSMC, פאב המייצר ב-200 מ"מ (8 אינץ') בקמס, וושינגטון, ארצות הברית (פאב 11)
SSMC, מיזם משותף עם NXP סמיקונדקטורס בסינגפור, 200 מ"מ (8 אינץ'), שהייצור בו התחיל בסוף 2002
פאבים בבנייה נכון לשנת 2018:
ל-TSMC יש 4 פאבים Backend פעילים: פאב 1 (שינג'ו), 2 (טאינאן), 3 (טאויואן), ו-5 (טאיג'ונג)
ב-2010 הוכרז על ההשקעה של 9.4 מיליארד דולר אמריקאי לבניית המתקן השלישי שלה לייצור 12 אינץ' (300 מ"מ) בפארק המדע של מרכז טאיוואן (פאב 15).
המתקן היה צפוי לייצר מעל 100,000 פרוסות בחודש ולייצר הכנסות שנתיות של 5 מיליארד דולר.
TSMC המשיכה להרחיב את פאב 15 המייצר בטכנולוגיה של 28 ננומטר.
ב-12 בינואר 2011 הודיעה TSMC על רכישת קרקעות מפאוורצ'יפ סמיקונדקטור תמורת 96 מיליון דולר לצורך הקמה של שני פאבים נוספים של 300 מ"מ כדי להתמודד עם הביקוש העולמי הגובר.
WaferTech, חברה בת של TSMC, היא קבלנית ייצור הממוקמת בקמס, וושינגטון בארצות הברית, ומעסיקה כ-1,100 עובדים.
WaferTech הוקמה ביוני 1996 כמיזם משותף של TSMC, אלטרה, Analog Devices ו-ISSI כשותפים מרכזיים.
ארבע החברות יחד עם משקיעים פרטיים קטנים השקיעו 1.2 מיליארד דולר במיזם זה, שהיה אז ההשקעה הגדולה ביותר בסטארט-אפ במדינת וושינגטון.
ביולי 1998 החלה החברה החלה בייצור 200 מ"מ (8 אינץ') במפעל ייצור מוליכים למחצה.
בשנת 2000 רכשה TSMC שליטה מלאה בחברה, ומאז הפכה WaferTech לחברה בת.
המכירות של TSMC גדלו מ-44 מיליארד דולר טאיוואני חדש (1.5 מיליארד דולר אמריקאי) בשנת 1997 ל־763 מיליארד דולר טאיוואני חדש (כ-25 מיליארד דולר אמריקני) בשנת 2014, בעוד שהרווח הנקי הסתכם ב־264 מיליארד דולר טאיוואני חדש (9 מיליארד דולר אמריקני) בשנת 2014, עם שיעור רווח גולמי של 50% .
TSMC ושאר תעשיית היציקה חשופים לאופי מחזורי של תעשיית המוליכים למחצה.
בתקופות גאות, TSMC נדרשת להבטיח כי יש לה יכולת ייצור מספיקה כדי לענות על הביקוש.
עם זאת, בתקופות שפל, היא נדרשת להתמודד עם קיבולת עודפת בגלל ביקוש חלש יותר, ועלויות קבועות גבוהות הקשורות למתקני הייצור שלה.
כתוצאה מכך, התוצאות הכספיות של החברה נוטות להשתנות עם מחזור זמן של כמה שנים.
העסקים של TSMC משתנים לרוב גם באופן עונתי עם שיא ברבעון השלישי ושיא נמוך ברבעון הראשון.
TSG IT מערכות מתקדמות בע"מ היא חברה ציבורית ישראלית העוסקת בפיתוח תוכנה, בעיקר לשימושים ביטחוניים: מערכות שליטה ובקרה, מודיעין, הגנת המולדת וסייבר.
החברה עוסקת גם בשדרוג ערים ל"ערים חכמות" ומתמחה בהקמת מוקדי שירות (Call Centers).
חברת טכם - טכנולוגיה מתקדמת, שהייתה מראשוני בתי התוכנה בישראל, כללה גם פעילות של פיתוח תוכנה עבור מערכת הביטחון הישראלית, וב-1975 הוקמה במסגרתה חטיבת TSG.
עם הקמתה של נס טכנולוגיות, כמיזוג של טכם ובתי תוכנה נוספים, נכללה הפעילות עבור מערכת הביטחון בחטיבת Ness TSG, שביוני 1999 הפכה לחברה בת של נס טכנולוגיות בשם נסטק טכנולוגיות מתקדמות (1999) בע"מ.
שם ההחברה שונה פעמים אחדות, עד שבספטמבר 2019 נקבע שמה הנוכחי, TSG IT מערכות מתקדמות בע"מ.
צוות של החברה זכה בשנת 2005 בפרס ביטחון ישראל, על השתתפותו ב"פיתוח מערכת מודיעין חוזי מתקדמת ביותר מבחינה טכנולוגית ובעלת יכולת ייחודית בלוחמה בטרור".
ביוני 2014 נרכש עיקר הפעילות של נס בישראל, שרוכז בחברת "נס א.ט.", על ידי חברת חילן.
העסקה לא כללה את Ness-TSG, ששינתה את שמה לחברת TSG IT Advanced Systems ובינואר 2016 נמכרה לפורמולה מערכות והתעשייה האווירית, בחלקים שווים, תמורת 50 מיליון דולר.
ליו"ר החברה מונה בועז לוי.
מנכ"ל החברה במשך שנים טרם רכישתה היה מיכאל זינדרמן, והוא המשיך בתפקידו גם לאחר רכישתה.
ביולי 2021 החליף אותו אריק קילמן.
עם לקוחות החברה נמנים צה"ל, משטרת ישראל, וצבאות וגופי ביטחון מחוץ לישראל.
החברה מציעה שירותים גם ללקוחות אזרחיים, בהם תוכנה לרשויות מקומיות בתחומי שליטה ובקרה ועיר חכמה.
בשנת 2023 הגיעו כ-70% מהכנסות החברה מהשוק הביטחוני וכ-30% - מהשוק האזרחי.
מרבית מיזמי החברה אינם מתפרסמים.
בין היתר לקחה TSG חלק בהקמת מערכות "טירת האגם", "פותר שמיים" ו"שוע"ל" עבור צה"ל, מערכת שליטה ובקרה בשם "מגדלור" בחברת החשמל ומערכת שליטה ובקרה בעיריית מודיעין-מכבים-רעות.
ביוני 2017 נמנתה החברה עם החברות הזוכות במכרז של משרד הביטחון, שהוא מכרז ה-IT הגדול בתולדות צה"ל, להעתקת תשתיות המחשוב של צה"ל ואיחודן למרכזי מחשוב באזור באר שבע.
תוך כדי מלחמת חרבות ברזל נחשפו פרויקטים נוספים בפיתוח החברה.
עקב הצורך להתמודד עם תופעת הכטב"מים, TSG חשפה מערכת בפיתוח שתסייע בעניין.
נחשפה מערכת "מגדל אש" שגם זכתה ב-פרס ביטחון ישראל.
המערכת מותקנת במטוסי "צופית" של חיל האויר.
ב-30 ביולי 2024 הונפקו מניות החברה ב לפי שווי של 400 מיליון ש"ח לפני הכסף.
בשנת 2013 רכשה החברה את חברת קיו.ריטי קוואליטי סקיוריטי סולושמס בע"מ, וזו מרכזת את פעילות הסייבר ופעילות המוקדים הטלפוניים של החברה.
ביולי 2022 השלימה החברה רכישת 51% מחברת EPR מערכות בע"מ, העוסקת בתוכנה לרשויות מקומיות, ובפברואר 2023 מימשה אופציה לרכישה של 9% נוספים מ-EPR.
בינואר 2023 רכשה החברה את מלוא הבעלות בחברת בר טכנולוגיות (ד.ש.) בע"מ, העוסקת באספקה והטמעה של מערכות מידע ומתן שירותי ייעוץ בתחום המקרקעין, בהיבטי תכנון הנדסי, תכנון עיר, תכנון נכסים, לרשויות מקומיות בישראל ולגופים נוספים.
בנובמבר 2024 רכשה TSG את חברת ARTS המספקת מערכות אלקטרוניות לבדיקת חומרה ותוכנה בזמן אמת למגזר הביטחוני.
בדצמבר 2024 רכשה TSG את חברת Puzzle המתמחה בניהול פרויקטים מורכבים לשוק הביטחוני והאזרחי.
באוקטובר 2025 רכשה החברה הבת בר טכנולוגיות את חברת א.ש.ד ניהול נכסים תמורת כ-44 מיליון ש"ח.
TSN (באוקראינית: Телевізійна служба новин; בתרגום חופשי לעברית: "שירות הטלוויזיה של חדשות") היא תוכנית חדשות יומית בערוץ 1+1 בהפקת מדיה 1+1 .
בימי חול יוצאים לאור עד 8 מהדורות של TSN, בהתאם ליום בשבוע, בשבת ובראשון - אחד בכל פעם.
המהדורה העיקרית של TSN היא בערב, ומתחילה ב-19:30.
TSN היא אחת מתוכניות החדשות הפופולריות ביותר באוקראינה.
בדצמבר 2012 קבעה התוכנית שיא מוחלט עם נתח קהל של 31.5%.
המשמעות היא שכמעט כל מבוגר שלישי באוקראינה צפה ב-TSN.
המהדורה הראשונה של TSN עלתה לאוויר בערוץ 1+1 בערב 1 בינואר 1997 עם המנחה אלה מזור .
העורך הראשי הראשון של TSN מינואר עד דצמבר 1997 היה אלכסנדר טקצ'נקו .
TSV Hartberg הידוע בשם TSV Egger Glass Hartberg, הוא מועדון כדורגל אוסטרי מהעיר הארטברג, המשחק בבונדסליגה האוסטרית.
המועדון נוסד ב-29 באפריל 1946 ושיחק בליגות הנמוכות.
בעונת 2007/2008 סיימה הקבוצה במקום השביעי בליגה השלישית.
בסיום עונת 2008/2009 עלתה לראשונה לליגה השנייה.
ב-2016/2017 עלתה שוב לליגת המשנה, ובעונת 2017/2018 סיימה במקום השני בבונדסליגה השנייה ועלתה לראשונה בתולדותיה לבונדסליגה הראשונה.
בעונה הראשונה בליגה סיימה במקום החמישי והעפילה לראשונה בתולדותיה למוקדמות הליגה האירופית.
בסיבוב המוקדמות השני של הפסידה הקבוצה לפיאסט גליביצה הפולנית והודחה.
בעונה השנייה בליגה סיימה הקבוצה במקום התשיעי.
"TQG" (ראשי תיבות: "Te Quedó Grande") הוא שיר של הזמרות-יוצרות הקולומביאניות קרול ג'י ושאקירה.
השיר יצא לאור ב-24 בפברואר 2023 באמצעות יוניברסל מיוזיק לטינו, כסינגל החמישי מתוך אלבום האולפן הרביעי של קרול ג'י, Mañana Será Bonito.
השמועות הראשוניות על שיתוף פעולה של קרול ג'י ושאקירה החלו בינואר 2023. ב-14 בפברואר, שאקירה איחלה לקרול ג'י יום הולדת שמח במדיה החברתית, בדומה לאיך שפעלה לקראת צאתו של שיתוף הפעולה הקודם שלה, עם ביסאראפ בחלק 53 של סדרת הסשנים המוזיקליים שלו.
דווח כי השיר מכיל מסרים לבני הזוג של השתיים לשעבר, אנואל AA וג'רארד פיקה.
ב-21 בפברואר 2023, קרול ג'י חשפה באופן רשמי את שיתוף הפעולה עם שאקירה, אף על פי שהעידה קודם לכן כי לא יכללו הופעות אורח באלבום Mañana Será Bonito.
באותו היום, גיראלדו הכריזה כי יש לה הפתעה למעריצים שלה בטיימס סקוור בניו יורק, שהתבררה כטיזר לווידאו קליפ.
ארגוןרשימהדירוגמקוררולינג סטון100 השירים הטובים ביותר לשנת 202328בילבורד100 השירים הטובים ביותר של 2023: בחירות הצוות21
"TQG" נכנס למקום השביעי במצעד הבילבורד הוט 100 בארצות הברית ב-11 במרץ 2023, והפך לשיר הראשון של קרול ג'י, והשישי של שאקירה, שהגיע לעשירייה הפותחת במצעד.
במצעד השירים הלטיניים של בילבורד, השיר נכנס היישר אל המקום הראשון, והפך לשיר השישי של קרול ג'י וה-13 של שאקירה שהגיע למקום הראשון במצעד.
גם בבילבורד גלובל 200 נכנס השיר למקום הראשון, והפך לשיר השישי של קרול ג'י וכן של שאקירה שהגיע למקום הראשון במצעד.
מקוםתאריםמכירות ספרד (PROMUSICAE) זהב 30,000
פודבאלסקי קלאב TSC (בסרבית: Фудбалски клуб ТСЦ, בהונגרית: Topolyai Sport Club), הידוע בשמו הקצר TSC הוא מועדון כדורגל סרבי מהעיר באצ'קה טופולה, המשחק בליגת העל הסרבית.
בעבר שיחק המועדון גם בליגות שונות בהונגריה.
המועדון מארח את המשחקיו ב-TSC ארנה המכיל 4,500 מקומות.
המועדון הוקם לראשונה בשם טופוליאי ספורט קלאב (Topolyai Sport Club) בשנת 1912, בעיר באצ'קה טופולה שהייתה שייכת אז לאימפריה האוסטרו-הונגרית.
אך רשמית המועדון קיים החל מ-1913 והוא נוסד על ידי אישטוואן בניש שהיה הנשיא הראשון של המועדון.
לאחר מלחמת העולם הראשונה הפכה העיר באצ'קה טופולה לחלק מממלכת הסרבים, הקרואטים והסלובנים, ששמה שונה ליוגוסלביה ב-1929. ועל כן החל המועדון לשחק בליגות הנמוכות של יוגוסלביה.
בשנת 1930, שינה המועדון את שמו ליוגוסלבסקי אתלטסקי קלאב (Jugoslovenski Atletski Klub).
כמו כן בתחילת שנות ה-30 נבנה האצטדיון בו משחק המועדון עד היום.
במהלך מלחמת העולם השנייה עבר המועדון להתחרות בליגה ההונגרית השנייה תחת השם טופוליאי אס.
(Topolyai SE) כשב-1942 הצליח לסיים במקום השני בליגה.
בשנת 1945 חזרה העיר באצ'קה טופולה ליוגוסלביה, והמועדון חזר להתחרות בליגות היוגוסלביות הנמוכות, כששם המועדון השתנה לפ.ק.
בשנת 1951, שוב שינה המועדון את שמו ונקרא פ.ק.
טופולה (FK Topola), המועדון שיחק בליגה האזורית של סובוטיצה ובהמשך הצליח להעפיל לליגה האזורית (ליגה בדרג השלישי ביוגוסלביה).
בשנת 1974, המועדון התאחד עם המועדון פ.ק.
פאנוניה ושינה את שמו ל-פ.ק.
בשנת 1980, זכה המועדון באליפות הליגה השלישית ועלה לליגת המשנה היוגוסלבית בה התחרה במשך 5 עונות.
בין השנים 1986 ל-1999 חזר המועדון להתחרות בליגות היוגסלביות בדרג השלישי, וב-1999 חזר לליגה השנייה עד שנת 2003.
בשנת 2003, חווה המועדון קשיים כלכליים וקבוצת הבוגרים פורקה, בעוד המועדון שמר על מחלקת הנוער שלו.
בשנת 2005, המועדון מוזג עם מועדון הכדורגל השכן פ.ק.
ביישה וחזר להתחרות בליגה האזורית של וויבודינה תחת שם חדש, פ.ק.
בסיום עונת 2006/2007 זכה המועדון באליפות הליגה והמשיך בהתקדמות שלו, כשאת עונת 2010/2011 סיים המועדון במקום השני בליגה, ניצח בפלייאוף העלייה וחזר לליגה השלישית.
בשנת 2013, השתנה שם המועדון לפ.ק.
ב-15 באוקטובר 2013, חגג המועדון 100 שנה להיווסדו במשחק נגד פרטיזן בלגרד משחק שהסתיים בהפסד 1–4. המועדון המשיך להתנדנד בין הליגה האזורית לליגה השלישית עד שבסיום עונת 2016/2017 הצליח המועדון להעפיל לליגת המשנה הסרבית.
בעונה הראשונה בליגת המשנה הסרבית סיים המועדון במקום הרביעי, אך בעונה לאחר מכן עונת 2018/2019 זכה המועדון באליפות הליגה השנייה, ועלה לראשונה לליגת העל הסרבית.
בעונתו הראשונה של המועדון בליגה הבכירה הצליח לסיים במקום הרביעי שזיכה אותו בכרטיס לליגה האירופית.
בשלב המוקדמות הראשון פגשה TSC את פטרוקוב חנצ'שט ממולדובה, היא ניצחה אותה 2–0 והעפילה לשלב המוקדמות השני.
בסיבוב השני פגשה את סטיאווה בוקרשט הרומנית, שהגיעה ללא מספר שחקנים שנמצאו חיוביים לנגיף הקורונה, בתום 90 דקות התוצאה הייתה 4–4 והמשחק הלך להארכה, בסיום ההארכה התוצאה הייתה 6–6. והקבוצות ניגשו להכרעה בבעיטות עונשין שם הפסידה TSC והודחה.
בליגה סיימה TSC במקום ה-5 את העונה ולא הצליחה לשחזר את ההעפלה לאירופה.
בעונת לאחר מכאן עונת 2021/2022 הצליח המועדון לסיים במקום הרביעי את העונה הסדירה, אך הפלייאוף היה פחות מוצלח והקבוצה סיימה במקום ה-6 בליגה שלא מזכה בכרטיס לאירופה.